ബാബുപ്രസാദ് സമര്ഥനായ രാഷ്ട്രീയ നേതാവ്: ചെന്നിത്തല ഹരിപ്പാട്: ആലപ്പുഴ ഡി.സി.സി അധ്യക്ഷനായ ബാബുപ്രസാദ് സമര്ഥനായ രാഷ്്രടീയ നേതാവാണെന്ന് രമേശ് ചെന്നിത്തല. പാര്ട്ടിക്കുവേണ്ടി നിരവധി കഷ്ടപ്പാടുകളും ത്യാഗങ്ങളും സഹിച്ച ആദര്ശ സുരഭിലമായ ജീവിതമുള്ള ഒരു വ്യക്തിയാണ്. പൊതുജീവിതത്തില് ഇന്നുവരെ ഒരു കളങ്കവും ഏല്ക്കാത്ത രാഷ്ട്രീയ നേതാവാണ് ബാബുപ്രസാദ് എന്നും ആലപ്പുഴ ഡി.സി.സിക്ക് പുതിയ രൂപവും ഭാവവും നല്കാനും എല്ലാവരെയും യോജിപ്പിച്ചു മുന്നോട്ടുകൊണ്ടുപോകാന് അദ്ദേഹത്തിന് കഴിയുമെന്നും രമേശ് ചെന്നിത്തല പറഞ്ഞു. ഡി.സി.സി പ്രസിഡന്റായി ഔദ്യോഗിക പ്രഖ്യാപനം ഉണ്ടായി ഉടന്തന്നെ ബാബുപ്രസാദ് ഹരിപ്പാട് രമേശ് ചെന്നിത്തലയുടെ ഓഫീസിലെത്തി അദ്ദേഹത്തിന്റെ അനുഗ്രഹം വാങ്ങി.